กองทัพบก ปรับอากาศยาน C-295  MI-17 เคลื่อนย้ายผู้ป่วยโควิด
พันตรีหญิง จุฑาทิพย์ วุฒิรณฤทธิ์ ผู้ช่วยโฆษกกองทัพบก กล่าวว่า จากความห่วงใยผู้บัญชาการทหารบก ในการนำอากาศยานที่สามารถเคลื่อนย้ายผู้ป่วยทางอากาศ มาปรับใช้ในการเคลื่อนย้ายผู้ป่วยไม่มีอาการ (ผู้ป่วยสีเขียว) กลับเข้าสู่ระบบการรักษาของสาธารณสุขจังหวัดอย่างเต็มขีดความสามารถ เพื่อเป็นการลดระยะเวลาในการเดินทาง เพิ่มความปลอดภัยของประชาชนเข้าสู่กระบวนการรักษาของทางจังหวัดและเพื่อลดการคับคั่งของผู้ป่วยในกรุงเทพมหานคร โดยความตั้งใจดังกล่าวนำสู่การปฏิบัติอากาศยานเครื่องบินลำเลียงแบบ บล.295 และเฮลิคอปเตอร์ร์ใช้งานทั่วไปแบบ17 (MI 17)ของกองทัพบก นำมาปรับให้มีความพร้อมและใช้ศักยภาพจากหลายส่วนงาน ทั้งการปรับอากาศยานให้เหมาะสมกับการส่งผู้ป่วยติดเชื้อโควิด ,การจัดทีมแพทย์เวชศาสตร์การบิน ,เพิ่มอุปกรณ์ทางการแพทย์สำหรับดูแลผู้ป่วยและการทำความสะอาดฆ่าเชื้อโดยกรมวิทยาศาสตร์ทหารบก ตลอดจนประสานหน่วยทหารปลายทาง เคลื่อนย้ายส่งผู้ป่วยเพื่อเข้าสู่การรักษาของระบบสาธารณสุข ล่าสุด กองทัพบกได้สนับสนุนการเคลื่อนย้ายผู้ป่วยไม่มีอาการ(สีเขียว) ด้วยอากาศยานแล้ว รวม 8 เที่ยวบิน จำนวน 172 ราย กลับเข้ารักษาในระบบสาธารณสุขจังหวัดด้วยความปลอดภัย ในภาคเหนือและภาคอีสาน รวมระยะการบิน ไม่เกิน 2 ชั่วโมง 30 นาที ปลายทางจังหวัด น่าน,ตาก,พิษณุโลก,นครพนม และอุดรธานีกองทัพบก ยังคงนำอากาศยาน เป็นกลไกของศูนย์การเคลื่อนย้ายกองทัพบก เพื่อทำให้สถานการณ์แพร่ระบาดของโรคโควิดคลี่คลายลง ผู้ป่วยโควิด-19(สีเขียว) ที่มีความประสงค์จะกลับไปรักษายังภูมิลำเนา สามารถติดต่อไปยัง ศูนย์ประสานงานต้านภัยโควิดกองทัพบก (กทม.) โทร. 02-092-7766 ได้ตลอด 24 ชั่วโมง